text: # GFW
  Chăng-kō̤ Mìng-dĕ̤ng-ngṳ̄ Háng-cê gì bēng-buōng. / 參考閩東語漢字其版本。
  GFW (Ĭng-ngṳ̄: Great Firewall of China), iâ hô̤ lā̤ Huòng-huōi Diòng-siàng (防㷄長城), ciáng-sék miàng-cê hô̤ lā̤ Dṳ̆ng-guók Guók-gă Huòng-huōi-chiòng (中國國家防火牆), sê Dṳ̆ng-huà Ìng-mìng Gê̤ṳng-huò-guók diŏh cê-gă guók-gă diē-sié có̤ gì siŏh ciáh iā duâi gì huòng-huōi-chiòng. Siék-gié ciā nó̤h gì cūng gĕ̤ng-tiàng-sṳ̆ sê Dṳ̆ng-guók Gĕ̤ng-tiàng-iêng gì iêng-sê̤ṳ Huŏng Bĭng-hĭng.
  Céng-hū có̤ ĭ gì mŭk-dék sê niông ĭ gì báh-sáng káng mâ̤ diŏh céng-hū mâ̤ ūng-hṳ̄ káng gì hô-lièng-uōng (uōng-cié-uōng-lô) gì nô̤i-ṳ̀ng. Ciā nô̤i-ṳ̀ng duâi buô-hông sê gâe̤ng céng-dê, cŭng-gáu ô găng-guó gì. Chiông guók-ngôi chók-miàng gì sáik-cìng uōng-câng, chók-miàng gì sĭng-ùng uōng-câng, gó ô Google, Youtube, Facebook, Twitter cī siŏh lôi gì siâ-gău uōng-câng, dŭ ké̤ṳk ĭ hŭng-sō̤. Wikipedia găk gô-dā̤ ô iā sâ̤ huòi dŭ ké̤ṳk Huòng-huō Diòng-siàng hŭng-sō̤, hiêng-câi ī-gĭng gāi-hŭng, bók-guó gó ô iā sâ̤ dèu-mĕ̤k dĭk-ciék káng mâ̤ lì.
  Dṳ̆ng-guók nè̤ng ciŏng ké̤ṳk ciā Huòng-huō Diòng-siàng hŭng-sō̤ hô̤ lā̤ „ké̤ṳk-chiòng“. Sāi gáuk-cṳ̄ng bâing-huák kó̤ ché̤ṳ „ké̤ṳk-chiòng“ gì nô̤i-ṳ̀ng hô̤ lā̤ „huăng-chiòng“. Chiông Tor, Freegate, goagent, ù-gái-liù-lāng cī siŏh lôi niōng-giông, dŭ sê Dṳ̆ng-guók nè̤ng é̤ṳ sāi gì „huăng-chiòng niōng-giông“.
  
title: GFW
wikitext: {{twinLAT|防火長城}}
  '''GFW''' ([[Ĭng-ngṳ̄]]: '''G'''reat '''F'''ire'''w'''all of China), iâ hô̤ lā̤ '''Huòng-huōi Diòng-siàng''' (防㷄長城), ciáng-sék miàng-cê hô̤ lā̤ '''Dṳ̆ng-guók Guók-gă Huòng-huōi-chiòng''' (中國國家防火牆)<ref>{{cite web|url=http://edu.people.com.cn/GB/145827/145828/154647/12103313.html|website=人民网|language=zh-cn|title=校长方滨兴:实施过滤计划慎用在线更新输入法|date=2010-07-09|accessdate=2017-09-20|archive-date=2018-12-16|archive-url=https://web.archive.org/web/20181216162820/http://edu.people.com.cn/GB/145827/145828/154647/12103313.html|deadurl=yes}}</ref>, sê [[Dṳ̆ng-huà Ìng-mìng Gê̤ṳng-huò-guók]] diŏh cê-gă guók-gă diē-sié có̤ gì siŏh ciáh iā duâi gì [[huòng-huōi-chiòng]]. Siék-gié ciā nó̤h gì cūng gĕ̤ng-tiàng-sṳ̆ sê [[Dṳ̆ng-guók Gĕ̤ng-tiàng-iêng]] gì iêng-sê̤ṳ [[Huŏng Bĭng-hĭng]].
  
  Céng-hū có̤ ĭ gì mŭk-dék sê niông ĭ gì báh-sáng káng mâ̤ diŏh céng-hū mâ̤ ūng-hṳ̄ káng gì [[hô-lièng-uōng]] (uōng-cié-uōng-lô) gì nô̤i-ṳ̀ng. Ciā nô̤i-ṳ̀ng duâi buô-hông sê gâe̤ng [[céng-dê]], [[cŭng-gáu]] ô găng-guó gì. Chiông guók-ngôi chók-miàng gì [[sáik-cìng]] [[uōng-câng]], chók-miàng gì [[sĭng-ùng]] uōng-câng, gó ô [[Google]], [[Youtube]], [[Facebook]], [[Twitter]] cī siŏh lôi gì siâ-gău uōng-câng, dŭ ké̤ṳk ĭ hŭng-sō̤. [[Wikipedia]] găk gô-dā̤ ô iā sâ̤ huòi dŭ ké̤ṳk Huòng-huō Diòng-siàng hŭng-sō̤, hiêng-câi ī-gĭng gāi-hŭng, bók-guó gó ô iā sâ̤ dèu-mĕ̤k dĭk-ciék káng mâ̤ lì.
  
  Dṳ̆ng-guók nè̤ng ciŏng ké̤ṳk ciā Huòng-huō Diòng-siàng hŭng-sō̤ hô̤ lā̤ „ké̤ṳk-chiòng“. Sāi gáuk-cṳ̄ng bâing-huák kó̤ ché̤ṳ „ké̤ṳk-chiòng“ gì nô̤i-ṳ̀ng hô̤ lā̤ „huăng-chiòng“. Chiông [[Tor]], [[Freegate]], [[goagent]], [[ù-gái-liù-lāng]] cī siŏh lôi niōng-giông, dŭ sê Dṳ̆ng-guók nè̤ng é̤ṳ sāi gì „huăng-chiòng niōng-giông“.
  
  ==Chăng-kō̤==
  {{reflist}}
  
  [[分類:Séng-sék]]
  [[分類:Dṳ̆ng-guók]]